
Na osnovu člana 84. Poslovnika Narodne skupštine, Odbor za pravosuđe, državnu upravu i lokalnu samoupravu, na sednici održanoj 29. jula 2026. godine, doneo je 
O D L U K U
o organizovanju Osmog javnog slušanja

1. Organizuje se Osmo javno slušanje Odbora za pravosuđe, državnu upravu i lokalnu samoupravu na temu „Predstavljanje Predloga zakona o Pravosudnoj akademiji, koji je 17. jula 2026. godine podnela Vlada i Nacrtu zakona o izmenama i dopunama Zakona o sprečavanju korupcije“. 
2. Javno slušanje će se održati 21. avgusta 2026. godine, u Beogradu, u Maloj sali Doma Narodne skupštine, Trg Nikole Pašića 13, sa početkom u 11,00 časova.
3. Na javno slušanje biće pozvani, u skladu sa članom 84. stav 5. Poslovnika Narodne skupštine, članovi i zamenici članova Odbora za pravosuđe, državnu upravu i lokalnu samoupravu, svi narodni poslanici, članovi Radne grupe za unapređenje izbornog procesa, predstavnici Ministarstva pravde, Vrhovnog suda, Vrhovnog javnog tužilaštva, Visokog saveta sudstva, Visokog saveta tužilaštva, Upravnog suda, Apelacionog suda u Beogradu, Višeg suda u Beogradu, Prvog, Drugog i Trećeg osnovnog suda u Beogradu, Privrednog apelacionog suda,  Privrednog suda u Beogradu,  Prekršajnog apelacionog suda, Prekršajnog suda u Beogradu, Apelacionog javnog tužilaštva u Beogradu, Višeg javnog tužilaštva u Beogradu, Prvog, Drugog i Trećeg javnog tužilaštva u Beogradu, Javnog tužilaštva za organizovani kriminal, Javnog tužilaštva za ratne zločine, Pravosudne akademije, Agencije za sprečavanje korupcije, Republičke izborne komisije, Komisije za reviziju, verifikaciju i kontrolu tačnosti i ažuriranja biračkog spiska, Društva sudija Srbije, Udruženja tužilaca Srbije, Udruženja tužilaca i sudija Srbije, Foruma sudija Srbije, Udruženja sudija prekršajnih sudova Srbije, Foruma pravnika Srbije, Asocijacije sudijskih pomoćnika, Advokatske komore Srbije, Nacionalnog konventa o Evropskoj uniji, udruženja CRTA, Centar za slobodne izbore i demokratiju i Transparentnost Srbija, kao i Misije OEBS u Srbiji, Delegacije Evropske unije u Republici Srbiji, Ambasade Sjedinjenih Američkih Država, Ambasade Ujedinjenog Kraljevstva Velike Britanije i Severne Irske, Ambasade Savezne Republike Nemačke, Ambasade Republike Italije, Ambasade Francuske Republike, Ambasade Ruske Federacije  i Ambasade Kraljevine Norveške, kao i sva zainteresovana javnost.

